cyanic-selkie/wikianc huggingface dataset:
Παράγωγο προϊόν
Παράγωγο προϊόν στα χρηματοοικονομικά ονομάζεται ένα συμβόλαιο, η αξία του οποίου εξαρτάται από την αξία κάποιου άλλου βασικότερου προϊόντος (υποκείμενο προϊόν, αγγλ. underlying asset). Ουσιαστικά, δηλαδή, πρόκειται για ένα αξιόγραφο, η τιμή του οποίου καθορίζεται με άμεσο τρόπο από την τιμή του υποκείμενου τίτλου. Σε κάθε τέτοιο συμβόλαιο υπάρχουν δύο αντισυμβαλλόμενοι. Ο ένας έχει τη θέση του αγοραστή (long position) ενώ ο άλλος έχει τη θέση του πωλητή (short position). Τα υποκείμενα προϊόντα από τα οποία προέρχεται ένα παράγωγο μπορεί να είναι είτε προϊόντα που τίθενται υπό διαπράγματευση σε μία οργανωμένη δευτερογενή αγορά, όπως ένα χρηματιστήριο, είτε προϊόντα που δεν τίθενται υπό διαπράγματευση σε οργανωμένες αγορές. Σε γενικές γραμμές, τα υποκείμενα προϊόντα μπορεί να είναι σχεδόν οτιδήποτε από εμπορεύσιμες μετοχές και ομόλογα μέχρι αγροτικά προϊόντα (π.χ. σιτάρι) και μέταλλα (π.χ. χρυσός).
Ιστορική αναδρομή
Η πρώτη ιστορική αναφορά που έχουμε για τη χρήση τέτοιων προϊόντων μας έρχεται από τα "Πολιτικά του Αριστοτέλη" (Βιβλίο Ι, κεφάλαιο 11) όπου ο Θαλής ο Μιλήσιος αναφέρεται να προβλέπει την αυξημένη σοδειά του επόμενου έτους και έτσι αποφάσισε την αγορά του δικαιώματος χρήσης των ελαιοτριβείων. Η πρώτη απόπειρα για οργανωμένη διαπραγμάτευση τέτοιων προϊόντων έγινε στο χρηματιστήριο του Άμστερνταμ (Amsterdam Bourse) το 1688 όταν ξεκίνησε η διαπραγμάτευση των πρώτων δικαιωμάτων προαίρεσης πάνω στο βολβό της τουλίπας. Χρειάστηκαν αρκετά χρόνια από τότε ώστε το 1973 στο Σικάγο να λειτουργήσει το πρώτο οργανωμένο χρηματιστήριο παραγώγων από το Chicago Board of Trades και το Chicago Mercantile Exchange. Ακολούθησαν στη συνέχεια τα χρηματιστήρια της Νέας Υόρκης, του Μόντρεαλ, του Τόκιο κ.ά. Τα τελευταία 20 χρόνια οι αγορές παραγώγων σε ολόκληρο το κόσμο γιγαντώθηκαν. Υπό αυτές τις συνθήκες το 1999 ιδρύθηκε από το ελληνικό χρηματιστήριο η πρώτη οργανωμένη αγορά παραγώγων στην Ελλάδα το Χρηματιστήριο Παραγώγων Αθηνών. Η διαπραγμάτευση των πρώτων προϊόντων ξεκίνησε τον Αύγουστο του ίδιου έτους.
Κατηγορίες παραγώγων προϊόντων
Τα πιο γνωστά παράγωγα προϊόντα είναι α) Τα Προθεσμιακά Συμβόλαια (Forward Contracts), β) τα Συμβόλαια Μελλοντικής Εκπλήρωσης (Future Contracts), γ) τα Δικαιώματα Προαίρεσης, δ) τα προϊόντα δανεισμού τίτλων και ανοιχτές πωλήσεις και ε) τα Swaps.
Προθεσμιακά συμβόλαια (forward contracts)
μικρογραφίαΤα Προθεσμιακά Συμβόλαια (ΠΣ) αποτελούν την απλούστερη μορφή παραγώγου. Τέτοια συμβόλαια συνήθως πραγματοποιούνται μεταξύ δύο αντισυμβαλλομένων για παράδειγμα μεταξύ δύο χρηματοοικονομικών ιδρυμάτων ή μεταξύ δύο μεγάλων εταιρειών και συνήθως η διαπραγμάτευση τους γίνεται εκτός χρηματιστηριακής αγοράς. Δηλαδή έχουμε μια διαπραγμάτευση της μορφής Over The Counter.
Σύμφωνα με τους όρους του συμβολαίου ο ένας αντισυμβαλλόμενος και πιο συγκεκριμένα αυτός που έχει τη θέση αγοράς long συμφωνεί να αγοράσει μια ποσότητα ενός συγκεκριμένου αγαθού σε μια προκαθορισμένη τιμή σε ένα προκαθορισμένο χρονικό σημείο στο μέλλον. Ο αντισυμβαλλόμενος που σύμφωνα με το συμβόλαιο έχει τη θέση πώλησης short, είναι υποχρεωμένος να πουλήσει τη συγκεκριμένη ποσότητα του αγαθού στη προκαθορισμένη τιμή στο προκαθορισμένο χρονικό σημείο στο μέλλον.μικρογραφία Για παράδειγμα, ένας διεθνής οργανισμός Χ επιθυμεί να αγοράσει, μετά από 6 μήνες 1.000.0000 βαρέλια πετρελαίου crude στη τιμή των 80 δολαρίων το κάθε βαρέλι. Για να το επιτύχει αυτό υπογράφει ένα προθεσμιακό συμβόλαιο με κάποιον άλλο οργανισμό Υ που συμφωνεί να πουλήσει μετά από 6 μήνες 1.000.0000 βαρέλια πετρελαίου crude στη τιμή των 80 δολαρίων το κάθε βαρέλι. Ο οργανισμός Χ θα έχει τη θέση long στο συμβόλαιο ενώ ο οργανισμός Y θα έχει τη θέση short στο συμβόλαιο. Αν μετά από 6 μήνες η τιμή του υποκείμενου αγαθού (βαρέλι πετρελαίου) ανέβει στα 85 δολάρια, ο οργανισμός Χ θα έχει ένα κέρδος 5.000.000 δολαρίων καθώς συμφώνησε να αγοράσει μετά από 6 μήνες στα 80 δολάρια, ένα αγαθό που όμως τίθεται υπό διαπραγμάτευση στις διεθνείς αγορές στα 85 δολάρια. Συνεπώς η διαφορά αυτή 1.000.000 x (85$-80$) είναι το κέρδος της θέσης long σε μια ανοδική αγορά. Το αντίθετο θα συνέβαινε αν η αγορά ήταν πτωτική. Σε μια τέτοια περίπτωση η θέση short θα είχε κέρδος και η θέση long ζημία. Σε γενικές γραμμές το κέρδος του ενός αντισυμβαλλομένου είναι ζημία για τον άλλο. Για το λόγο αυτό τα παράγωγα θεωρούνται zero-sum game. Το κέρδος της θέσης long συμβολίζεται ως SΤ − K. Αντίθετα, το κέρδος της θέσης short συμβολίζεται ως Κ − SΤ. Όπου ST η τιμή του υποκείμενου αγαθού (spot price) και Κ η τιμή εξάσκησης (Strike price) του συμβολαίου.
Συμβόλαια Μελλοντικής Εκπλήρωσης (future contracts)
Ενα Συμβόλαιο Μελλοντικής Εκπλήρωσης (ΣΜΕ), όπως και στη περίπτωση των Προθεσμιακών Συμβολαίων, αποτελεί μία διμερή συμφωνία μεταξύ δύο αντισυμβαλλομένων. Από τους αντισυμβαλλομένους, ο ένας οφείλει να αγοράσει (long position) και ο άλλος να πουλήσει (short position), μία προκαθορισμένη ποσότητα ενός αγαθού, σε μία προκαθορισμένη ημερομηνία στο μέλλον, σε μία προκαθορισμένη τιμή συναλλαγής. Το μέρος που έχει θέση long αναμένει άνοδο της τιμής του αγαθού ενώ αντίθετα το μέρος που έχει θέση short αναμένει πτώση στη τιμή του αγαθού. Τα ΣΜΕ συναλλάσσονται καθημερινά σε κάποιο οργανωμένο χρηματιστήριο όπως π.χ. στο Χρηματιστήριο Παραγώγων Αθηνών. Κατά συνέπια τέτοια προϊόντα θεωρούνται τυποποιημένα εξαιτίας των προκαθορισμένων χαρακτηριστικών που έχει ορίσει το εκάστοτε Χρηματιστήριο. Επιπλέον υπάρχει εγγύηση του χρηματιστηρίου για την εκπλήρωση των συμβολαίων. Αντίθετα, η διαπραγμάτευση των προθεσμιακών συμβολαίων γίνεται κυρίως στην εξωχρηματιστηριακή αγορά (Over The Counter). Οι δύο αντισυμβαλλόμενοι σε ένα ΣΜΕ οφείλουν να καταθέσουν ένα ποσό σε μορφή εγγύησης σε ένα συγκεκριμένο λογαριασμό περιθωρίου που τους ανοίγει η Χρηματιστηριακής τους. Ο λογαριασμός αυτός ονομάζεται margin account και το ποσοστό της εγγύησης αποτελεί ένα μέρος της αξίας της συναλλαγής. Το ύψος της εγγύησης χωρίζεται σε δύο μέρη το Maintenance Margin και το Variation Margin. Το πρώτο αποτελεί το ελάχιστο ποσό χρημάτων που πρέπει να βρίσκεται ανα πάσα στιγμή στο λογαριασμό εγγύησης, ενώ το δεύτερο αποτελεί την ασφάλεια μέχρι κάποιος να πέσει στο Maintenance margin. Σε περίπτωση που ο λογαριασμός margin πέσει κάτω από το επίπεδο του Maintenance τότε αντισυμβαλλόμενος δέχεται το λεγόμενο "margin call". Επικοινωνεί δηλαδή η Χρηματιστηριακή μαζί του και του ζητά να καταθέσει επιπλέον χρήματα προκειμένου να φθάσει πάλι στο επίπεδο πάνω από το maintenance margin. Η τιμή του στην οποία ο αντισυμβαλλόμενος δέχεται το margin call είναι στο σημείο P=Po*(1-initial margin%)/(1-maintenance margin%) όπου initial margin είναι το ποσοστό συνολικού margin και maintenance margin το ποσοστό του maintenance margin, όπως ορίζονται από το εκάστοτε Χρηματιστήριο.
Παρατηρήσεις
μικρογραφία
Αντιστάθμιση με χρήση ΣΜΕ Αποδεικνύεται ότι ο βέλτιστος λόγος αντιστάθμισης, ο λόγος αντιστάθμισης που ελαχιστοποιεί τη διακύμανση της θέσης αντιστάθμισης, h*, δίνεται από τη σχέση:
όπου: ∆S: μεταβολή άμεσης τιμής σε περίοδο ισοδύναμη με την περίοδο αντιστάθμισης ∆F: μεταβολή προθεσμιακής τιμής σε περίοδο ισοδύναμη με την περίοδο αντιστάθμισης σS: τυπική απόκλιση ∆S σF: τυπική απόκλιση ∆F ρ : ο συντελεστής συσχέτισης μεταξύ ∆S και ∆F
Εναλλακτικά, μπορεί να υπολογιστεί ως ο συντελεστής κλίσης στην ακόλουθη εξίσωση γραμμικής παλινδρόμησης:
ΔSt=a+h*ΔFt+ et με et ~ IN(0,σ2) Επίσης ο βέλτιστος αριθμός συμβολαίων που απαιτούνται δίνεται από τη σχέση:
Ν*= h* NA / QF
Όπου ΝΑ : το μέγεθος της θέσης που θέλουμε να αντισταθμίσουμε (σε μονάδες) QF: το μέγεθος ενός ΣΜΕ σε μονάδες
μικρογραφία μικρογραφία|δεξιά μικρογραφία|δεξιά μικρογραφία|δεξιά
Δικαιώματα Προαίρεσης (Options)
Δικαίωμα προαίρεσης (Option) είναι ένα συμβόλαιο μεταξύ δύο αντισυμβαλλομένων το οποίο όμως έχει μια πιο σύνθετη μορφή από αυτή των Futures ή των Forwards. Σε κάθε συμφωνία τέτοιου είδους ο αγοραστής έχει το δικαίωμα (αλλά όχι την υποχρέωση) να αγοράσει (ή να πωλήσει) από τον πωλητή του δικαιώματος μία προκαθορισμένη ποσότητα ενός αγαθού, σε μία προκαθορισμένη ημερομηνία στο μέλλον, σε μία προκαθορισμένη τιμή συναλλαγής. Ο πωλήτης του δικαιώματος, αυτός δηλαδή που έχει θέση short στο δικαίωμα, σε αντίθεση με τον αγοραστή, είναι υποχρεωμένος να πουλήσει (ή να αγοράσει ανάλογα με το δικαίωμα) τη συγκεκριμένη προκαθορισμένη ποσότητα του αγαθού, στη προκαθορισμένη ημερομηνία στο μέλλον, στη προκαθορισμένη τιμή συναλλαγής. Υπάρχουν τέσσερις βασικές θέσεις στην αγορά δικαιωμάτων. Μέσα από αυτές μπορεί κάποιος να φτιάξει πολύ περισσότερες και πιο σύνθετες. Οι βασικές θέσεις είναι οι εξής:
α)Long call όπου κάποιος αγοράζει το δικαίωμα να αγοράσει μία προκαθορισμένη ποσότητα ενός αγαθού, σε μία προκαθορισμένη ημερομηνία στο μέλλον, σε μία προκαθορισμένη τιμή συναλλαγής,
β)short call όπου όπου κάποιος πωλεί το δικαίωμα αγοράς. Σε αυτή τη θέση ο επενδυτής είναι υποχρεωμένος να πωλήσει μια προκαθορισμένη ποσότητα ενός αγαθού, σε μία προκαθορισμένη ημερομηνία στο μέλλον, σε μία προκαθορισμένη τιμή συναλλαγής,
γ)long put, όπου κάποιος αγοράζει το δικαίωμα να πωλήσει μία προκαθορισμένη ποσότητα ενός αγαθού, σε μία προκαθορισμένη ημερομηνία στο μέλλον, σε μία προκαθορισμένη τιμή συναλλαγής και
δ)short put, όπου κάποιος πουλάει το δικαίωμα να πωλήσει μία προκαθορισμένη ποσότητα ενός αγαθού, σε μία προκαθορισμένη ημερομηνία στο μέλλον, σε μία προκαθορισμένη τιμή συναλλαγής. Σε αυτή τη θέση ο επενδυτής είναι υποχρεωμένος να αγοράσει τη προκαθορισμένη ποσότητα του αγαθού σύμφωνα με τους όρους του συμβολαίου.
Swaps
Οι Συμβάσεις Ανταλλαγής ή αλλιώς Swaps αποτελούν παράγωγα προϊόντα. Τα χρηματοοικονομικά παράγωγα προϊόντα αποτελούν χρηματοοικονομικά εργαλεία που βασίζονται σε άλλα χρηματοοικονομικά προϊόντα, και η αξία τους προσδιορίζεται κατά έμμεσο τρόπο από την τιμή ενός άλλου υποκείμενου μέσου. Υποκείμενα μέσα θεωρούνται οι μετοχές, τα ομόλογα, τα επιτόκια, οι χρηματιστηριακοί δείκτες αλλά και φυσικά προϊόντα, μεταλλεύματα, συνάλλαγμα κ.α. Τα παράγωγα διαχωρίζονται ανάλογα με το αν διαπραγματεύονται ή όχι σε οργανωμένες αγορές. Υπάρχουν παράγωγα τα οποία δεν διαπραγματεύονται στιοργανωμένες αγορές και ονομάζονται Over-the-Counter. Τέτοια παράγωγα προϊόντα είναι και τα swaps ή Συμβάσεις Ανταλλαγής. Στις οργανωμένες αγορές παραγώγων υπάρχουν αυστηροί κανόνες τους οποίους οι επενδυτές πρέπει να υπακούουν. Τα παράγωγα προϊόντα χρησιμοποιούνται κυρίως για δύο λόγους. Ο πρώτος είναι η προστασία έναντι των οικονομικών κινδύνων ενώ ο δεύτερος είναι η επίτευξη κέρδους μέσω των μεταβολών στις τιμές των υποκείμενων μέσω δηλαδή των εμπορευμάτων, των αξιών, των επιτοκίων, των οικονομικών δεικτών κ.λ.π.
Εξωτερικοί σύνδεσμοι
Κατηγορία:Χρηματοοικονομικά Κατηγορία:Δημοσιονομικό δίκαιο
Αριθμητική και Λογική Μονάδα
right|thumb|Σχηματικός συμβολισμός της αριθμητικής/λογικής μονάδας. Στη μηχανική υπολογιστών η αριθμητική/λογική μονάδα (ALU) είναι ένα ψηφιακό κύκλωμα το οποίο εκτελεί αριθμητικούς και λογικούς υπολογισμούς. Η ALU είναι θεμελιώδες δομικό στοιχείο της Κ.Μ.Ε. του υπολογιστή. Ακόμα και οι πιο απλοί μικροεπεξεργαστές έχουν μια για σκοπούς όπως η διαχείριση μετρητών. Οι σύγχρονοι επεξεργαστές και οι μονάδες επεξεργασίας γραφικών, φιλοξενούν ισχυρές και πολύ πολύπλοκες ALU.
Ο μαθηματικός Τζον Φον Νόιμαν πρότεινε τον όρο ALU το 1945, όταν έγραψε μια αναφορά για την θεμέλια κατασκευή ενός καινούργιου τότε υπολογιστή, του EDVAC. Η έρευνα γύρω από τις ALU εξακολουθεί να αποτελεί σημαντικό μέρος της επιστήμης των υπολογιστών.
Πρώτες υλοποιήσεις
Το 1946, ο Φον Νόιμαν συνεργάστηκε με τους συναδέλφους του στο σχεδιασμό ενός υπολογιστή για λογαριασμό του Institute for Advanced Study του Πρινσετον του Νιού Τζέρσευ. Ο συγκεκριμένος υπολογιστής αποτέλεσε το πρότυπο για όλους τους μεταγενέστερους υπολογιστές. Σε αυτή του την αναφορά, ο Φον Νόιμαν υπογράμμιζε τι πίστευε ότι θα χρειάζονταν για την υλοποίηση της μηχανής του, συμπεριλαμβανομένης και της ALU.
Ο Φον Νόιμαν αναφέρει ότι η ALU είναι απολύτως σημαντική για έναν υπολογιστή, διότι εγγυάται ότι ένας υπολογιστής μπορεί να υπολογίζει βασικούς μαθηματικούς υπολογισμούς, όπως πρόσθεση, αφαίρεση, πολλαπλασιασμό και διαίρεση. Ως εκ τούτου ο υπολογιστής πρέπει να περιέχει εξειδικευμένα όργανα για να εκτελεί αυτές τις πράξεις.
Αριθμητικά συστήματα
Μια ALU, πρέπει να επεξεργάζεται αριθμούς χρησιμοποιώντας την ίδια μορφή όπως και το υπόλοιπο ψηφιακό κύκλωμα. Ως γνωστόν, η μορφή με την οποία αναπαριστώνται όλοι οι αριθμοί(και χαρακτήρες) στους σύγχρονους υπολογιστές είναι με την χρησιμοποίηση του δυαδικού συστήματος (με 0 και 1). Οι πρώτοι υπολογιστές χρησιμοποιούσαν ένα πλήθος από διαφορετικά συστήματα.
Για κάθε ένα σύστημα, οι ALU είχαν διαφορετικούς σχεδιασμούς συχνά αρκετά πολύπλοκους. Έτσι καθιερώθηκε το αριθμητικό σύστημα του συμπληρώματος ως προς 2, μια αριθμητική παράσταση που καθιστά ευκολότερους τους υπολογισμούς για την ALU. Με αυτό το αριθμητικό σύστημα, η αφαίρεση επιτυγχάνεται με την πρόσθεση του αρνητικού αριθμού (π.χ. αντί για 5-3, 5+(-3) ), και έτσι εξουδετερώνεται η ανάγκη για εξειδικευμένα κυκλώματα για την αφαίρεση.
Απλοι υπολογισμοί
right|thumb|Ένα απλό παράδειγμα ALU των 2 [[μπιτ που εκτελεί τις λογικές πράξεις AND(KAI), OR('H), XOR(Ή ΟΧΙ) και πρόσθεση.]] Οι περισσότερες ALU, μπορούν να εκτελέσουν τις παρακάτω πράξεις :
Πολύπλοκοι υπολογισμοί
Ένας μηχανικός μπορεί να σχεδιάσει μια ALU για τον υπολογισμό οποιασδήποτε πράξης, άσχετα με το πόσο πολύπλοκο μπορεί να είναι. Το πρόβλημα έγκειται στο ότι όσο πιο πολύπλοκος είναι ένας υπολογισμός, τόσο πιο ακριβή γίνεται η ALU, καταλαμβάνει περισσότερο χώρο μέσα στον επεξεργαστή, καταναλώνει περισσότερη ενέργεια κλπ.
Ως εκ τούτου, οι μηχανικοί πάντοτε θέτουν ένα συμβιβασμό, έτσι ώστε να παρέχουν στον επεξεργαστή μια ALU αρκετά δυνατή για να κάνει τον επεξεργαστή γρήγορο, αλλά και όχι τόσο πολύπλοκο για να μην γίνεται το κόστος και το μέγεθος του απαγορευτικό. Φανταστείτε ότι πρέπει να υπολογίσετε την τετραγωνική ρίζα ενός αριθμού. Ο μηχανικός θα εξετάσει τις ακόλουθες επιλογές για την υλοποίηση αυτού του υπολογισμού : Οι παραπάνω επιλογές διατάσσονται σε σειρά από την γρηγορότερη και πιο ακριβή προς την πιο αργή και φθηνότερη. Ως εκ τούτου, ενώ ακόμα και οι πιο απλοί υπολογιστές μπορούν να υπολογίσουν ακόμα και τις πιο πολύπλοκες μαθηματικές συναρτήσεις, οι απλούστεροι υπολογιστές θα κάνουν περισσότερο χρόνο να το κάνουν εξαιτίας των πολλών βημάτων που πρέπει να διεκπεραιώσει για τον υπολογισμό της συνάρτησης.
Είσοδοι και έξοδοι
Οι είσοδοι στην ALU είναι τα δεδομένα πάνω στα οποία θα εφαρμοστούν οι διεργασίες (ονομάζονται τελεστές), και έναν κώδικα από την μονάδα ελέγχου που αναφέρει ποια λειτουργία θα εκτελεστεί.
Σε πολλά σχέδια η ALU λαμβάνει επίσης ως εισόδους και τα σύνολα των κωδικών κατάστασης από τον καταχωρητή κατάστασης. Οι κωδικοί αυτοί χρησιμοποιούνται για να δηλώσουν καταστάσεις όπως η υπερχείλιση, διαίρεση με μηδέν κλπ.
ALU και FPU(Μονάδα Κινητής Υποδιαστολής)
Η μονάδα κινητής υποδιαστολής εκτελεί επίσης αριθμητικές πράξεις μεταξύ δύο τιμών, αλλά μόνο για αριθμούς με υποδιαστολή(δεκαδικούς), και είναι πολύ πιο περίπλοκο από την εκτέλεση των πράξεων με το συμπλήρωμα ως προς 2, που χρησιμοποιεί η ALU.
Συνήθως οι μηχανικοί αποκαλούν ALU το κύκλωμα που εκτελεί αριθμητικές πράξεις σε ακέραιους αριθμούς (όπως το συμπλήρωμα ως προς 2 ή δυαδικούς), ενώ τα κυκλώματα που εκτελούν πιο πολύπλοκες πράξεις λαμβάνουν αυτή την ονομασία.
Αμφοτερικίνη Β
Η αμφοτερικίνη Β είναι αντιμυκητιασικό φάρμακο που χρησιμοποιείται για σοβαρές μυκητιασικές λοιμώξεις και λεϊσμανίαση. Οι μυκητιασικές λοιμώξεις όπου χρησιμοποιείται για τη θεραπεία περιλαμβάνουν ασπεργίλλωση, βλαστομυκητίαση, καντιντίαση, κοκκιδιοειδομυκητίαση και κρυπτοκοκκίαση. Για ορισμένες λοιμώξεις χορηγείται με φλουκυτοσίνη. Συνήθως χορηγείται με ένεση σε φλέβα.
Συχνές ανεπιθύμητες ενέργειες περιλαμβάνουν αντίδραση με πυρετό, ρίγη και πονοκεφάλους αμέσως μετά τη χορήγηση του φαρμάκου, καθώς και προβλήματα στα νεφρά. Μπορεί να εμφανιστούν αλλεργικά συμπτώματα συμπεριλαμβανομένης της αναφυλαξίας. Άλλες σοβαρές παρενέργειες περιλαμβάνουν χαμηλό κάλιο στο αίμα και φλεγμονή της καρδιάς. Φαίνεται να είναι σχετικά ασφαλές κατά την εγκυμοσύνη. Υπάρχει ένα σκεύασμα λιπιδίων που έχει χαμηλότερο κίνδυνο παρενεργειών. Ανήκει στην κατηγορία φαρμάκων πολυενίου και λειτουργεί εν μέρει παρεμβαίνοντας στην κυτταρική μεμβράνη του μύκητα.
Η αμφοτερικίνη Β απομονώθηκε από το Streptomyces nodosus το 1955 και τέθηκε σε ιατρική χρήση το 1958. Συμπεριλαμβάνεται στον κατάλογο βασικών φαρμάκων του Παγκόσμιου Οργανισμού Υγείας, τα ασφαλέστερα και πιο αποτελεσματικά φάρμακα που χρειάζονται σε ένα σύστημα υγείας. Διατίθεται ως γενόσημο φάρμακο. Το κόστος στον αναπτυσσόμενο κόσμο μια ολοκληρωμένη θεραπεία όσον αφορά το 2010 κυμαίνεται μεταξύ 162 και 229 $.
Αντιμυκητιασικό
Μία από τις κύριες χρήσεις της αμφοτερικίνης Β είναι η θεραπεία ευρέος φάσματος συστηματικών μυκητιασικών λοιμώξεων. Λόγω των εκτεταμένων παρενεργειών της, συχνά προορίζεται για σοβαρές λοιμώξεις σε ασθενείς με κρίσιμη ασθένεια ή σε ανοσοκατεσταλμένους ασθενείς. Θεωρείται θεραπεία πρώτης γραμμής για διεισδηρικές μολύνσεις βλεννομυκητίασης, κρυπτοκοκκική μηνιγγίτιδα και ορισμένες ασπεργιλλικές και καντινικές λοιμώξεις. Είναι ένα πολύ αποτελεσματικό φάρμακο για πάνω από πενήντα χρόνια σε μεγάλο βαθμό επειδή έχει χαμηλή συχνότητα αντοχής στα φάρμακα στα παθογόνα που αντιμετωπίζει. Αυτό συμβαίνει επειδή η αντίσταση της αμφοτερικίνης Β απαιτεί θυσίες από το παθογόνο που το καθιστούν ευαίσθητο στο περιβάλλον του ξενιστή και πολύ αδύναμο για να προκαλέσει μόλυνση.
Αντιπρωτοζωικό
Η αμφοτερικίνη Β χρησιμοποιείται για απειλητικές για τη ζωή πρωτοζωικές λοιμώξεις, όπως η σπλαχνική λεϊσμανίαση και η πρωτογενής αμοιβαδική μηνιγγοεγκεφαλίτιδα.
Διαθέσιμα σκευάσματα
Η αμφοτερικίνη Β μόνη της είναι αδιάλυτη σε φυσιολογικό ορό σε pH 7. Επομένως, έχουν επινοηθεί αρκετά σκευάσματα για να βελτιωθεί η ενδοφλέβια βιοδιαθεσιμότητά της.
Προκειμένου να βελτιωθεί η ανεκτικότητα της αμφοτερικίνης και να μειωθεί η τοξικότητα, έχουν αναπτυχθεί αρκετά σκευάσματα λιπιδίων. Τα λιποσωμικά σκευάσματα έχει βρεθεί ότι έχουν λιγότερη νεφρική τοξικότητα από το δεοξυχολικό σκεύασμα, και λιγότερες αντιδράσεις που σχετίζονται με την έγχυση. Είναι πιο ακριβά από την δεοξυχολική αμφοτερικίνη Β. Τα σκευάσματα της αμφοτερικίνης Β με βάση τα λιπίδια δεν είναι πιο αποτελεσματικά από τα συμβατικά σκευάσματα, αν και υπάρχουν κάποιες ενδείξεις ότι τα σκευάσματα με βάση τα λιπίδια μπορεί να είναι καλύτερα ανεκτά από τους ασθενείς και μπορεί να έχουν λιγότερες ανεπιθύμητες ενέργειες.
Υπάρχει στοματικό παρασκεύασμα αλλά δεν είναι ευρέως διαθέσιμο. Η αμφιπαθής φύση της αμφοτερικίνης μαζί με τη χαμηλή διαλυτότητα και διαπερατότητά της έχει δημιουργήσει σημαντικά εμπόδια για χορήγηση από το στόμα, δεδομένης της χαμηλής βιοδιαθεσιμότητάς της. Στο παρελθόν είχε χρησιμοποιηθεί για μυκητιασικές λοιμώξεις της επιφάνειας του γαστρεντερικού σωλήνα, όπως η στοματική καντιτίαση, αλλά έχει αντικατασταθεί από άλλα αντιμυκητιασικά όπως η νυστατίνη και η φλουκοναζόλη.
Παρενέργειες
Η αμφοτερικίνη Β είναι γνωστή για τις σοβαρές και δυνητικά θανατηφόρες παρενέργειές της. Πολύ συχνά, προκαλεί σοβαρή αντίδραση αμέσως μετά την έγχυση (εντός 1 έως 3 ωρών), που αποτελείται από υψηλό πυρετό, ρίγη, ρίγη, υπόταση, ανορεξία, ναυτία, έμετο, κεφαλαλγία, δύσπνοια και ταχυπνία, υπνηλία και γενικευμένη αδυναμία. Τα βίαια ρίγη και οι πυρετοί έχουν δώσει στο φάρμακο το προσωνύμιο «ανακινήστε και ψήστε». Αυτή η αντίδραση μερικές φορές υποχωρεί με μεταγενέστερες εφαρμογές του φαρμάκου και μπορεί εν μέρει να οφείλεται στην απελευθέρωση ισταμίνης. Η αύξηση της σύνθεσης της προσταγλανδίνης μπορεί επίσης να παίζει ρόλο. Αυτή η σχεδόν καθολική εμπύρετη ανταπόκριση απαιτεί έναν κρίσιμο (και διαγνωστικά δύσκολο) επαγγελματικό προσδιορισμό ως προς το εάν η έναρξη του υψηλού πυρετού είναι ένα νέο σύμπτωμα μιας ταχέως αναπτυσσόμενης νόσου ή απλώς η επίδραση του φαρμάκου. Για να μειωθεί η πιθανότητα και η σοβαρότητα των συμπτωμάτων, οι αρχικές δόσεις θα πρέπει να είναι χαμηλές και να αυξάνονται αργά. Η παρακεταμόλη, η πεθιδίνη, η διφαινυδραμίνη και η υδροκορτιζόνη έχουν χρησιμοποιηθεί όλες για τη θεραπεία ή την πρόληψη του συνδρόμου, αλλά η προφυλακτική χρήση αυτών των φαρμάκων περιορίζεται συχνά από την κατάσταση του ασθενούς.
Η ενδοφλέβια χορήγηση αμφοτερικίνης Β σε θεραπευτικές δόσεις έχει επίσης συσχετιστεί με πολλαπλή βλάβη οργάνων. Η νεφρική βλάβη είναι μια συχνά αναφερόμενη ανεπιθύμητη ενέργεια και μπορεί να είναι σοβαρή και / ή μη αναστρέψιμη. Έχει αναφερθεί λιγότερη τοξικότητα στα νεφρά με λιποσωμικά σκευάσματα (όπως το AmBisome) και έχει προτιμηθεί σε ασθενείς με προϋπάρχουσα νεφρική βλάβη. Η ακεραιότητα του λιποσώματος διακόπτεται όταν συνδέεται με το μυκητιακό κυτταρικό τοίχωμα, αλλά δεν επηρεάζεται από την κυτταρική μεμβράνη των θηλαστικών οπότε η συσχέτιση με τα λιποσώματα μειώνει την έκθεση των νεφρών στην αμφοτερικίνη Β, η οποία εξηγεί τις λιγότερο νεφροτοξικές επιδράσεις της.
Επιπλέον, οι ανισορροπίες ηλεκτρολυτών όπως η υποκαλιαιμία και η υπομαγνησιαιμία είναι επίσης συχνές. Στο ήπαρ, τα αυξημένα ηπατικά ένζυμα και ηπατοτοξικότητα (μέχρι και συμπεριλαμβανομένης της ηπατικής ανεπάρκειας ) είναι συχνά. Στο κυκλοφορικό σύστημα, έχουν αναφερθεί διάφορες μορφές αναιμίας και άλλων δυσκρασιών αίματος ( λευκοπενία, θρομβοπενία ), σοβαρές καρδιακές αρρυθμίες (συμπεριλαμβανομένης της κοιλιακής μαρμαρυγής ) και ακόμη και ειλικρινής καρδιακή ανεπάρκεια. Δερματικές αντιδράσεις, συμπεριλαμβανομένων σοβαρών μορφών, είναι επίσης δυνατές.
Μηχανισμός δράσης
Η αμφοτερικίνη Β συνδέεται με την εργοστερόλη, ένα συστατικό των μεμβρανών των μυκητιακών κυττάρων, σχηματίζοντας πόρους που προκαλούν ταχεία διαρροή μονοσθενών ιόντων (K+, Na+, H+ και Cl-) και επακόλουθο θάνατο των μυκητιακών κυττάρων. Αυτό είναι το κύριο αποτέλεσμα της αμφοτερικίνης Β ως αντιμυκητιασικού παράγοντα. Έχει βρεθεί ότι το διμοριακό σύμπλοκο αμφοτερικίνης Β / εργοστερόλης που διατηρεί αυτούς τους πόρους σταθεροποιείται από τις αλληλεπιδράσεις βαν ντερ Βάαλς. Οι ερευνητές έχουν βρει στοιχεία ότι η αμφοτερικίνη Β προκαλεί επίσης οξειδωτικό στρες στο μυκητιακό κύτταρο αλλά παραμένει ασαφές σε ποιο βαθμό αυτή η οξειδωτική βλάβη συμβάλλει στην αποτελεσματικότητα του φαρμάκου. Η προσθήκη σαρωτών ελευθέρων ριζών ή αντιοξειδωτικών μπορεί να οδηγήσει σε αντοχή στην αμφοτερικίνη σε ορισμένα είδη, όπως το Scedosporium prolificans, χωρίς να επηρεάζεται το κυτταρικό τοίχωμα.
Παραπομπές
Κατηγορία:Βασικά Φάρμακα του Παγκόσμιου Οργανισμού Υγείας Κατηγορία:Ετεροκυκλικές ενώσεις Κατηγορία:Αντιμολυσματικοί παράγοντες Κατηγορία:Λακτόνες
325 Χαϊδελβέργη
Η Χαϊδελβέργη (Heidelberga) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,65. Ανακαλύφθηκε το 1892 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, της οποίας το όνομα έδωσε στον αστεροειδή αυτό. Η Χαϊδελβέργη υπήρξε ο δεύτερος από τους 248 αστεροειδείς που ανεκάλυψε συνολικά ο συγκεκριμένος αστρονόμος.
Φυσικά χαρακτηριστικά
Η μέση διάμετρος της Χαϊδελβέργης υπολογίσθηκε σε 75,7 χιλιόμετρα, ενώ η μάζα της εκτιμάται σε 455 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι M (μεταλλικός) και το άλβεδό της είναι 0,1765 (από δεδομένα του IRAS). Η Χαϊδελβέργη περιστρέφεται γύρω από τον εαυτό της μία φορά κάθε 6 ώρες και 44 λεπτά. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Χαϊδελβεργη
Ούλριχ Β΄ του Χάναου
Ο Ούλριχ Β΄, γερμ.: Ulrich II von Hanau (π. 1280/88 - 23 Σεπτεμβρίου 1346) από τον Οίκο του Χάναου ήταν κύριος του Χάναου το διάστημα 1305/06-1346.
Οικογένεια
Νυμφεύτηκε το 1310 την Αγνή (πριν το 133295-29 Νοεμβρίου 1346), κόρη του Κραφτ Α΄ του Χόενλοε-Βάικερσταϊν και είχε τέκνα:
Παραπομπές σε πηγές
Κατηγορία:Οίκος του Χάναου
TLC (συγκρότημα)
Οι TLC είναι αμερικανικό R&B γυναικείο μουσικό συγκρότημα, το όνομα του οποίου προέρχεται από τα παρατσούκλια των αρχικών μελών του, Tionne "T-Boz" Watkins, Lisa "Left Eye" Lopes και Rozonda "Chilli" Thomas. Σχηματίστηκαν το 1990 στην Ατλάντα της Τζόρτζια, και γνώρισαν μεγάλη επιτυχία τη δεκαετία του 1990 και στις αρχές της δεκαετίας του 2000, παρά τις πολυάριθμες συγκρούσεις με το νόμο, μεταξύ τους, και της δισκογραφική τους εταιρία και διαχείριση. Επίτευξαν εννέα top-ten επιτυχίες στο Billboard Hot 100, περιλαμβανομένων των νούμερο ένα singles Creep, Waterfalls, No Scrubs και Unpretty. Η μπάντα επίσης ηχογράφησε τέσσερις πλατινένιους δίσκους συμπεριλαμβανομένου του CrazySexyCool (1994), ο οποίος παραμένει ο μοναδικός δίσκος γυναικείου συγκροτήματος στην ιστορία που έλαβε διαμαντένια πιστοποίηση από το Recording Industry Association of America (RIAA). Οι TLC έγιναν επίσης το πρώτο R&B συγκρότημα στην ιστορία που έλαβε πιστοποίηση Million από το Recording Industry Association of Japan (RIAJ) και το δίσκο FanMail (1999).
Εξωτερικοί σύνδεσμοι
Κατηγορία:Αμερικανικά R&B συγκροτήματα Κατηγορία:Αμερικανικά hip hop συγκροτήματα Κατηγορία:Βραβευμένοι με Γκράμι Κατηγορία:Βραβευμένοι με Brit Κατηγορία:Μουσικά συγκροτήματα από την Ατλάντα
100 Εκάτη
Η Εκάτη (Hekate) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,67. Ανακαλύφθηκε το 1868 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίτσιγκαν, και πήρε το όνομά της από την ομώνυμη θεά-μάγισσα της ελληνικής μυθολογίας, αλλά το όνομα δόθηκε και ως ανάμνηση της εκατοστής ανακαλύψεως αστεροειδούς, που αντιπροσώπευε, από την ελληνική λέξη «εκατό».
Φυσικά χαρακτηριστικά
Η μέση διάμετρος της Εκάτης υπολογίσθηκε σε 89 χλμ., ενώ η μάζα της εκτιμάται σε 1 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Εκάτης εκτιμάται σε 3,3 cm/sec², ενώ η μέση ταχύτητα διαφυγής σε 54 m/sec. Μία μόνο επιπρόσθηση αστέρα από την Εκάτη έχει παρατηρηθεί, στις 14 Ιουλίου 2003 από τη Νέα Ζηλανδία.
Ο φασματικός τύπος της Εκάτης είναι S (λιθώδης). Το άλβεδό της είναι 0,192 και η μέση θερμοκρασία στην επιφάνειά της εκτιμάται σε 119 βαθμούς Κελσίου κάτω από το μηδέν (μέγιστη –35).
Η Εκάτη περιστρέφεται γύρω από τον εαυτό της μία φορά κάθε 13 ώρες και 20 λεπτά.
Εξωτερικοί σύνδεσμοι
Εκατη
Μεσπιλέα η γερμανική
Η μεσπιλιά ή μακεδονική μουσμουλιά είναι δενδρύλιο της οικογενείας (Rosaceae) και ανήκει στο είδος Mespilus germanica (Μεσπιλέα η γερμανική). Παρά το βοτανικό της γερμανικό όνομα είναι αυτοφυής στη Μικρά Ασία και αναφέρεται στην αρχαιοελληνική γραμματεία ως μέσπιλον από όπου πέρασε και στη λατινική γλώσσα ως mespilium. Αναφέρονται και διάφορες άλλες ποικιλίες με την ονομασία αμαμηλίς, αλλά και επιμηλίς. Στα κυπριακά λέγεται πολεμιδιά και τα φρούτα πολεμίδια, μάλλον παραφθορά του επιμηλίς.
Μόνο στην αγγλική γλώσσα λεκτικά γίνεται διάκριση της μεσπιλιάς ως medlar και της μουσμουλιάς ως loquat. Έχει στρόγγυλους καρπούς σε καφέ χροιά με πλατιά σέπαλα στον μίσχο και όχι ωοειδείς και κίτρινους καρπούς, όπως τα μούσμουλα. Οι σύγχρονες ποικιλίες είναι ιαπωνικές και γλυκύτερες κατά την ωρίμανση από τη γνωστή μεσπιλιά. Είναι φρούτο που γλυκαίνει και γίνεται φαγώσιμο μόνον αν πιάσουν οι παγωνιές ή αν αποθηκευτεί μέσα στα άχυρα.
Εξωτερικοί σύνδεσμοι
Κατηγορία:Αμυγδαλοειδή Κατηγορία:Δέντρα Κατηγορία:Χλωρίδα της Δυτικής Ασίας Κατηγορία:Φρούτα Κατηγορία:Μεσογειακή χλωρίδα Κατηγορία:Οπωροφόρα δέντρα Κατηγορία:Εδώδιμα φρούτα
Κάστρο Αγίου Γεωργίου (Πρέβεζα)
Το Κάστρο του Αγίου Γεωργίου ή Γενή Καλέ ή Χιζίρ Καλεσί είναι μία εκ των τεσσάρων μεγάλων οχυρώσεων οι οποίες σώζονται εντός του αστικού ιστού της Πρέβεζας. Το κάστρο ανεγέρθηκε το 1807 από τον Αλή Πασά, βάσει σχετικών αρχιτεκτονικών σχεδίων Γάλλων αξιωματικών του Μηχανικού. Μετά την ενσωμάτωση της Πρέβεζας στο ελληνικό κράτος, το 1912, και μέχρι το 2002 εντός του οχυρού εγκαταστάθηκε Σύνταγμα Πεζικού του Ελληνικού Στρατού. thumb|400 px| Το κάστρο του αγ. Γεωργίου στην Πρέβεζα. Φωτογραφία του J. Chardon τραβηγμένη το 1911. Στα δεξιά της φωτογραφίας διακρίνεται η αρχή του αμυντικού προτειχίσματος. Διακρίνεται, επίσης, η έξοδος της αμυντικής τάφρου της Πρέβεζας, η οποία ήταν τότε (1911) λιθεπενδεδυμένη εσωτερικά.
Ιστορικά στοιχεία
Ο Αλή πασάς των Ιωαννίνων, μετά την υπογραφή της συνθήκης της Κωνσταντινούπολης, το 1800, αναγκάστηκε να εγκαταλείψει την Πρέβεζα, την οποία είχε καταλάβει από τους Γάλλους το 1798 μετά την αιματηρή μάχη της Νικοπόλεως. Την εγκατέλειψε με πικρία και περιμένοντας την κατάλληλη στιγμή για να επανέλθει. Αυτό έγινε στα τέλη Νοεμβρίου του 1806, οπόταν και τερματίστηκε βιαίως η περίοδος αυτονομίας της Πρέβεζας, της Βόνιτσας και της Πάργας (1800-1806). Με την επάνοδο του Αλή πασά στην Πρέβεζα, ξεκίνησε ένας εκτεταμένος οχυρωματικός σχεδιασμός για τον έλεγχο των στενών της εισόδου του Αμβρακικού κόλπου. Στον σχεδιασμό αυτόν εντάχθηκε μία σειρά έργων και στις δύο πλευρές του στενού πορθμού της Πρέβεζας, καθώς και η ανόρυξη περιφερειακής αμυντικής τάφρου. Στην Ακαρνανική πλευρά του πορθμού, στη χερσόνησο που καταλήγει στο ακρωτήριο του Ακτίου, ο Αλή είχε ήδη κατασκευάσει οχυρά, από τα τέλη του 18ου αιώνα, όταν η Πρέβεζα ήταν ακόμη υπό ενετική εξουσία, ενώ το Άκτιο στην κυριαρχία του.
Η κατασκευή του κάστρου
Με την επάνοδό του στην Πρέβεζα, τον Νοέμβριο του 1806, ο Αλή πασάς κάλεσε τους Γάλλους ‒προς τους οποίους, την εποχή εκείνη, ήταν φιλικά προσκείμενος‒ να του υποδείξουν τρόπους για να οχυρώσει το θαλάσσιο στενό της Πρέβεζας. Ο Γάλλος στρατιωτικός, συνταγματάρχης του μηχανικού, Φρεντερίκ Γκιγιώμ ντε Βωντονκούρ (γαλλικά: Frédéric Guillaume de Vaudoncourt) (1772-1845) πρότεινε την κατασκευή οχυρού κοντά στη νότια ακτή της χερσονήσου της Πρέβεζας, απέναντι σχεδόν από το οχυρό του Ακτίου. Σύμφωνα με αναφορά του Γάλλου αξιωματικού, που βρίσκεται στα Πολεμικά Αρχεία της Γαλλίας, χάραξε ο ίδιος τα θεμέλια του κάστρου, παρά τις όποιες αντιρρήσεις του Αλή πασά, που το ήθελε πιο κοντά στη θάλασσα και με άλλο σχεδιασμό. Εκμεταλλευόμενος το χωμάτινο έξαρμα της χερσονήσου της Πρέβεζας, τοποθέτησε το νέο κάστρο στο νότιο άκρο του. Έσκαψαν αμυντική τάφρο, δημιουργώντας έτσι τις υπόλοιπες πλευρές του (δυτική, βόρεια και βορειοανατολική) και επένδυσαν εξωτερικά το έξαρμα με λιθοδομή, χωρίς να χρειαστεί να μπαζώσουν το εσωτερικό του για να αποκτήσει το ύψος που έχει. Στη μεγάλη σε μήκος νοτιοανατολική πλευρά του άφησαν ικανό χώρο μεταξύ εξωτερικού τείχους και χωμάτινου εξάρματος για να κατασκευαστούν κοιτώνες στρατιωτών, επωφελούμενοι του μεσημβρινού, προσήλιου, προσανατολισμού της, που θα μείωνε αρκετά την εσωτερική υγρασία των υπόγειων ουσιαστικά στρατώνων.
Σύμφωνα με εκθέσεις του ντε Βωντονκούρ και του συνεργάτη του, λοχαγού του μηχανικού, Πονσετόν (γαλλικά: Ponceton), που βρίσκονται τώρα στη Γεννάδειο Βιβλιοθήκη των Αθηνών, οι εργασίες κατασκευής του κάστρου ξεκίνησαν την Άνοιξη του 1807 και ολοκληρώθηκαν το Φθινόπωρο του ίδιου έτους! Ο ντε Βωντονκούρ αναχώρησε από την Πρέβεζα στις 4 Σεπτεμβρίου 1807. Για τις εκσκαφικές εργασίες απασχολήθηκαν 300 εργάτες και για τη λιθοκατασκευή 200 ειδικευμένοι κτίστες. Στην Πρέβεζα είχαν έρθει αναγκαστικά για να δουλέψουν στα οχυρωματικά έργα αρκετές εκατοντάδες εργάτες από όλη την επικράτεια του Αλή, που δούλευαν με τη μέθοδο της αγγαρείας (υποχρεωτικής απλήρωτης εργασίας).
Άλλες ονομασίες του κάστρου
Το κάστρο ‒το οποίο είναι στις μέρες μας γνωστό ως του αγίου Γεωργίου, λόγω της εκκλησίας του ομώνυμου αγίου που υπήρχε στον ίδιο χώρο πριν κατασκευαστεί το κάστρο‒ ονομάστηκε αρχικά Γενή καλέ (νέο κάστρο), ονομασία που λίγα χρόνια αργότερα θα έπαιρνε ένα νεότερο οχυρό, που κατασκευάστηκε από τον Αλή πασά ένα περίπου χιλιόμετρο δυτικότερα, το οποίο είναι στις μέρες μας γνωστό ως κάστρο του Παντοκράτορα. Το κάστρο του αγίου Γεωργίου ήταν γνωστό στους Οθωμανούς, μέχρι και το 1912, ως Χιζίρ καλεσί. Το Hizir και Khidr ‒στα τουρκικά, τα περσικά και τα αραβικά σημαίνει πράσινος‒ παραπέμπει στον «άγιο Πράσινο», έναν προφήτη, «υπηρέτη του θεού», που εορτάζεται από τους Μουσουλμάνους την ίδια ημέρα που οι Χριστιανοί γιορτάζουμε τον άγιο Γεώργιο. Η ονομασία αυτή μπορεί να συνδυαστεί με την ύπαρξη ναού του αγίου Γεωργίου στον χώρο που κατασκευάστηκε το κάστρο. Κατά την άποψη του Θωμά Φώτση, η παλαιο-οθωμανική ονομασία του κάστρου θα μπορούσε να αναγνωσθεί ως Χαζάρ καλαασί, παραπέμποντας στην τουρκική λέξη χαζάρ, που σημαίνει στρατώνας (δηλαδή, Φρούριο του Στρατώνα) και συμφωνεί με τη ύπαρξη χώρου στρατωνισμού στο κάστρο την εποχή του Αλή πασά.
Το προτείχισμα του κάστρου
thumb|300 px| Φωτογραφία του Φρ. Μπουασονά τραβηγμένη από το κάστρο του αγ. Γεωργίου το 1913. Στα δεξιά της φωτογραφίας διακρίνεται το παραθαλάσσιο αμυντικό προτείχισμα. Για την περεταίρω προστασία του κάστρου του αγίου Γεωργίου από την πλευρά της θάλασσας, κατασκευάστηκε, την ίδια περίοδο, παράκτιο τείχος που έφτανε μέχρι τη θέση των ερειπίων του κατεδαφισμένου κάστρου της Μπούκας, στην περιοχή Παλιοσάραγα της Πρέβεζας. Το τείχος αυτό ξεκινούσε από τη μεσημβρινή πλευρά του κάστρου με νότια, αρχικά, κατεύθυνση. Σε απόσταση 60 περίπου μέτρων από το κάστρο και πριν αλλάξει κατεύθυνση προς ανατολάς, το τείχος δημιουργούσε ένα είδος προμαχώνα, στο εσωτερικό του οποίου υπήρχε κτίσμα για την εξυπηρέτηση της φρουράς του. Το τείχος συνέχιζε ανατολικά για 600 περίπου μέτρα, όπου «συναντούσε» τον ευρύτερο περιτειχισμένο χώρο του μεγάλου σαραγιού του Αλή πασά, το οποίο έστεκε μέχρι το 1820 στη θέση που σήμερα είναι το «Μνημείο του Ναύτη» της Πρέβεζας. Τμήμα του παράκτιου τείχους σώζεται μέχρι τις μέρες μας, από το οποίο φαίνεται ότι κατασκευάστηκε με χοντρά πελεκημένες πέτρες, μικρού σχετικά μεγέθους. Φωτογραφίες των αρχών του 20ού αιώνα μάς πληροφορούν για τη μορφή και το μέγεθος του παράκτιου τείχους και την ύπαρξη εσωτερικού περίδρομου για να κινούνται οι αμυνόμενοι.
Το κάστρο κατά τον πόλεμο του 1897
thumb|300 px| Το εσωτερικό του κάστρου, το 1930 περίπου. Κατά τον πόλεμο του 1897 οι Τούρκοι ανέγειραν πάνω στο φρούριο πυροβολείο, οπλισμένο με ένα πυροβόλο Κρούπ των 0.15 εκ., ένα εμπροσθογεμές Άρμστρογκ (σεσχανὲ) των 0.9 εκ. και δύο παλαιά πυροβόλα των 6 φουντίων. Εντός του Φρουρίου υπήρχαν πυριτιδαποθήκη, πηγάδια νερού και οικήματα ικανά να στρατωνίσουν περί του 400 στρατιώτες.
Το κάστρο μετά το 1912
Μετά την κατάληψη της Πρέβεζας από τον Ελληνικό Στρατό, την 21η Οκτωβρίου 1912, το κάστρο περιήλθε στη δικαιοδοσία του. Το κάστρο έγινε η βάση του 15ου Συντάγματος Πεζικού της 8ης Μεραρχίας. Το 2002 ο στρατός εγκατέλειψε το κάστρο, το οποίο παραμένει στην ιδιοκτησία του Στρατού.
Σημειώσεις
<references group="Σημ." />
Βιβλιογραφία
Κατηγορία:Πρέβεζα Κατηγορία:Κάστρα της Πρέβεζας Κατηγορία:Οχυρώσεις στην Ελλάδα Κατηγορία:Οθωμανικές οχυρώσεις Κατηγορία:Κάστρα στην Ελλάδα Κατηγορία:Οθωμανικές οχυρώσεις στην Ελλάδα
Δύναμη Λόρεντζ
right|thumb|150px|Δύναμη Λόρεντζ.
Στη φυσική, η Δύναμη Λόρεντζ είναι η δύναμη που ασκείται σε ένα φορτισμένο σωματίδιο που βρίσκεται μέσα σε ένα ηλεκτρομαγνητικό πεδίο. Το σωματίδιο θα αντιληφθεί τη δύναμη εξ αιτίας του ηλεκτρικού πεδίου qE, και εξ αιτίας του μαγνητικού πεδίου qv × B. Ο συνδυασμός τους, δίνει την εξίσωση (ή το νόμο) της δύναμης Λόρεντζ:
όπου
Κατά συνέπεια, ένα θετικά φορτισμένο σωματίδιο θα επιταχυνθεί στην ίδια διεύθυνση με το πεδίο Ε, αλλά η τροχιά του θα καμπυλωθεί κάθετα και στο πεδίο Β και στο διάνυσμα της στιγμιαίας ταχύτητας v, σύμφωνα με τον κανόνα του δεξιού χεριού (εάν ο αντίχειρας του δεξιού χεριού δείχνει στη διεύθυνση του v και ο δείκτης στη διεύθυνση του Β, τότε ο μέσος δείχνει τη διεύθυνση της δύναμης F).
Η σημασία της δύναμης Λόρεντζ
Η δύναμη Λόρεντζ είναι μία από τις οκτώ αρχικές εξισώσεις του Μάξγουελ και είναι η λύση στη διαφορική μορφή του νόμου του Φαραντέι. Σήμερα, ο νόμος του Φαραντέι χρησιμοποιείται αντί της δύναμης Λόρεντζ στις εξισώσεις του Μάξγουελ. Ο νόμος του Φαραντέι και η δύναμη Λόρεντζ εκφράζουν και οι δύο την ίδια φυσική. Η ανακάλυψη της δύναμης Λόρεντζ έγινε πριν την εποχή του Λόρεντζ. Φαίνεται στην εξίσωση (77) της εργασίας του Μάξγουελ On Physical Lines of Force, που εξέδωσε το 1861.
Η δύναμη Λόρεντζ στην ειδική σχετικότητα
Όταν οι ταχύτητες των σωματιδίων πλησιάζουν την ταχύτητα του φωτός, η εξίσωση της δύναμης Λόρεντζ πρέπει να τροποποιηθεί σύμφωνα με την ειδική σχετικότητα:
όπου
είναι ο παράγοντας Λόρεντζ και c είναι η ταχύτητα του φωτός.
Αυτή η σχετικιστική μορφή είναι ταυτόσημη με την συμβατική έκφραση της δύναμης Λόρεντζ που προκύπτει από το νόμο του Νεύτωνα, F= dp/dt, όπου η ορμή p είναι
Η αλλαγή στην ενέργεια λόγω των ηλεκτρικών και μαγνητικών πεδίων, σε σχετικιστική μορφή, είναι
Η αλλαγή στην ενέργεια εξαρτάται δηλαδή μόνο από το ηλεκτρικό και όχι από το μαγνητικό πεδίο.
Συναλλοίωτη μορφή της δύναμης Λόρεντζ
Τα πεδία μετασχηματίζονται σε ένα σύστημα αναφοράς που κινείται με σταθερή σχετική ταχύτητα ως:
όπου είναι ένας μετασχηματισμός Λόρεντζ.
Εφαρμογές
Η δύναμη Λόρεντζ μπορεί επίσης να δράσει πάνω σε έναν αγωγό που διαρρέεται από ρεύμα, μέσω της αλληλεπίδρασης των ηλεκτρονίων αγωγιμότητας με τα άτομα του αγώγιμου υλικού. Στην περίπτωση αυτή ονομάζεται δύναμη Λαπλάς. Η δύναμη αυτή χρησιμοποιείται σε διάφορες συσκευές, όπως:
Λίμνη Λυσιμαχία
Η Λυσιμαχία είναι λίμνη νοτίως της πόλης του Αγρινίου με επιφάνεια 13,2 τετραγωνικά χιλιόμετρα, περίμετρο 17 περίπου χιλιόμετρα και μέγιστο βάθος μόλις 9 μέτρα. Ακριβώς δίπλα της στα ανατολικά βρίσκεται η άλλη λίμνη του μεγάλου Αιτωλικού Πεδίου η Τριχωνίδα, με την οποία αποτελεί ενιαίο οικοσύστημα.
Ιστορικά στοιχεία
Παλιότερα οι δύο λίμνες ήταν εντελώς ενωμένες και αποτελούσαν έναν πλούσιο υγροβιότοπο. Όπως μαρτυρούν και αρκετοί περιηγητές του 19ου και των αρχών του 20ου αιώνα η περιοχή γύρω από τις λίμνες ήταν γεμάτη με αδιαπέραστα σχεδόν δάση. Μετά την κατασκευή της εθνικής οδού Αντιρρίου - Ιωαννίνων που διέρχεται ανάμεσα στις δύο λίμνες και διάφορα αρδευτικά έργα που ακολούθησαν η επικοινωνία ανάμεσα τους γίνεται μόνο μέσω ενός ελεγχόμενου καναλιού.
Τροφοδοσία της λίμνης
Εκτός από την σύνδεσή της λίμνης με την Τριχωνίδα, στη Λυσιμαχία καταλήγει και ο χείμαρρος της Ερμίτσας, ο οποίος την τροφοδοτεί με νερό. Η Λυσιμαχία με την σειρά της τροφοδοτεί τον Αχελώο μέσω του Δίμηκου ποταμού.
Εξωτερικοί σύνδεσμοι
Λυσιμαχία
Κώστας Ριτσώνης
Ο Κώστας Ριτσώνης ήταν Έλληνας ποιητής (1946-2015).
Γεννήθηκε το 1946 στην Αθήνα. Σπούδασε πολιτικός μηχανικός στην Πολυτεχνική Σχολή στη Θεσσαλονίκη.
Άρχισε να γράφει από το 1969 και ήταν αποκλειστικός συνεργάτης του περιοδικού Διαγώνιος του Ντίνου Χριστιανόπουλου μέχρι το 1984. Από το 1987 εκδίδει το χειρόγραφο περιοδικό "Ποιήματα των φίλων" και από το 1996 επιμελείται τις ομώνυμες τυπωμένες εκδόσεις.
Το 2006 μαζί με τον πεζογράφο Γιάννη Μπασκόζο εξέδωσαν το περιοδικό "Οι φίλοι". Άλλες μεγάλες του αγάπες είναι η ζωγραφική, το ρεμπέτικο τραγούδι και οι μεταφράσεις κυρίως Γάλλων ποιητών. Πολλές από αυτές τις παρουσίασε στο ηλεκτρονικό περιοδικό "Ποιείν".
Συνεργάστηκε σε έντυπα περιοδικά και σε ηλεκτρονικά περιοδικά στο διαδίκτυο. Πολλά ποιήματά του βρίσκονται σε ιστολόγια φίλων του και στις ετήσιες ανθολογίες του Τάσου Κόρφη "Φωνές" και του Γιάννη Κορίδη "Ποιητικό Ημερολόγιο". Έχει μεταφραστεί στα αγγλικά από τον Γιάννη Γκούμα και στα πολωνέζικα από το Janusz Strasburger.
Ποιήματά του έχει μελοποιήσει ο Σταύρος Κουγιουμτζής, αλλά και ο ίδιος έχει εκδώσει βιβλίο με ρεμπέτικους στίχους για τα τραγούδια του παιγμένα στα μακάμ της λαϊκής μας μουσικής.
Πέθανε στις 14 Ιουλίου 2015.
Εξωτερικοί σύνδεσμοι
Κατηγορία:Έλληνες ποιητές
Περικλής Καλλιδόπουλος
Ο '''Περικλής Παναγ. Καλλιδόπουλος''' (Ριζά Χαλκιδικής, 1872 - Αθήνα, 23 Απριλίου 1950) ήταν Έλληνας στρατιωτικός και πολιτικός. Τιμήθηκε με τον τίτλο του Δίκαιου των Εθνών για την αντιστασιακή του δράση επί Κατοχής.
Στρατιωτική σταδιοδρομία
Αποφοίτησε από τη Στρατιωτική Σχολή Ευελπίδων και έγινε ανθυπολοχαγός το 1896. Έναν χρόνο μετά πήρε μέρος στον πόλεμο του 1897. Στον πόλεμο του 1913 πολέμησε εναντίον των Βουλγάρων και τραυματίστηκε στη Μάχη του Κιλκίς. Το 1919 έγινε αρχικά φρούραρχος και έπειτα στρατιωτικός διοικητής της Σμύρνης και παντρεύτηκε την Αικατερίνη Φωτιάδου (1899-1986).
Ανέλαβε τη διοίκηση της 12ης Μεραρχίας του ελληνικού στρατού κατά την εκστρατεία στη Μικρά Ασία το 1921. Στη συνέχεια πήρε μέρος στις επιχειρήσεις στο Αφιόν Καραχισάρ και στον Σαγγάριο, μέχρι την υποχώρηση του ελληνικού στρατού. Αποστρατεύτηκε το 1923.
Πολιτική και αντιστασιακή δράση
Στην κυβέρνηση του Ελ. Βενιζέλου υπηρέτησε ως υπουργός Γενικός Διοικητής Θεσσαλονίκης από τον Ιούλιο του 1928 ως τον Ιούνιο του 1929.
Κατά την Κατοχή συμμετείχε στην Εθνική Αντίσταση με την σύζυγό του και τον γιο τους Αλέξανδρο (μετέπειτα βουλευτή της ΕΔΑ). Διέθεταν ασύρματο στην οικία τους και ήταν οι σύνδεσμοι μεταξύ πόλεως και ανταρτών, στους οποίους προωθούσαν τους Ισραηλίτες και άλλους που καταδιώκονταν από τα ναζιστικά στρατεύματα κατοχής. Ο ίδιος συνελήφθη από τους Γερμανούς.
Τιμήθηκε με το ανώτατο μετάλλιο του τίτλου του Δίκαιου των Εθνών (the title of the Righteous among the Nations, Yad Washem, Jerusalem) της κυβέρνησης του Ισραήλ, για την διάσωση Εβραίων της Θεσσαλονίκης κατά τη διάρκεια της Ναζιστικής Κατοχής.
Ήταν ιδρυτής και πρόεδρος του Ελληνογαλλικού Συνδέσμου. Ιδρυτικό μέλος του πρώτου Αεραθλητικού Σωματείου στην Ελλάδα το 1930, με την επωνυμία "Ένωση Φίλων Αέρος" που μετονομάστηκε σε Αερολέσχη Θεσσαλονίκης.
Το 1926 πολιτεύτηκε με την Ένωση Φιλελευθέρων λαμβάνοντας 1.256 ψήφους.
Θάνατος και κηδεία
Πέθανε στην Αθήνα ενώ ήταν εν ενεργεία βουλευτής και κηδεύτηκε με τιμές (προεξάρχοντος του Μητροπολίτη Θεσσαλονίκης Γενναδίου) στο ναό της Αγίας Σοφίας, στη Θεσσαλονίκη.
Παραπομπές
Κατηγορία:Έλληνες αξιωματικοί του Στρατού Ξηράς Κατηγορία:Βουλευτές Θεσσαλονίκης Κατηγορία:Βουλευτές Χαλκιδικής Κατηγορία:Βουλευτές εκλεγμένοι με τη Δημοκρατική Παράταξη Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Έλληνες υπουργοί Γενικοί Διοικητές Θεσσαλονίκης Κατηγορία:Έλληνες αντιστασιακοί Κατηγορία:Έλληνες βραβευθέντες Δίκαιοι των Εθνών
Ιπποκράτης Κω (καλαθοσφαίριση γυναικών)
Ο Αθλητικός Σύλλογος Κώων «Ο Ιπποκράτης» είναι ελληνικό αθλητικό σωματείο που δραστηριοποιείται στο νησί της Κω, ένα από τα Δωδεκάνησα. Επίσημο έτος ίδρυσής του είναι το 1978. Αντλεί το όνομά του από τον Ιπποκράτη τον Κώο, αρχαίο κάτοικο του νησιού που χαρακτηρίζεται συχνά για τη συνεισφορά του στην επιστήμη ως «Πατέρας της Ιατρικής».
Το τμήμα γυναικείας καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα όλων των τμημάτων καλαθοσφαίρισης του Ιπποκράτη αποτελεί το Δημοτικό Κλειστό Γυμναστήριο Κω, χωρητικότητας περίπου 250 καθήμενων θεατών. Καλλιεργεί τόσο ομάδα ενηλίκων, όσο και ακαδημίες νεαρότερων ηλικιακά αθλητριών. Οι αθλήτριές του αγωνίζονται με χρώματα το κόκκινο και το λευκό.
Πρώτες διακρίσεις
Τα πρώτα χρόνια μετά τη δημιουργία του, το γυναικείο τμήμα του Ιπποκράτη διαγωνιζόταν στα τοπικά Πρωταθλήματα Δωδεκανήσων. Κατέκτησε την κορυφή της κατάταξης σε έξι περιστάσεις, κατά τα έτη 2004 · 2006 · 2008 · 2009 · 2010 · 2011.
Θητεία στην Α2 Εθνική (2011 - 2013)
Το καλοκαίρι του 2011, με προπονητή τον Πρόδρομο Κανενόπουλο η ομάδα διεκδίκησε την άνοδό της στην Α2 Εθνική Κατηγορία μέσω του Ειδικού Πρωταθλήματος Ανόδου ανάμεσα στις πρωταθλήτριες ομάδες όλων των τοπικών ενώσεων της ελληνικής επικράτειας, πλην εκείνων της Αττικής και της Θεσσαλονίκης. Δεν κατάφερε να κερδίσει την άνοδό του μέσω της διαδικασίας αυτής, ωστόσο επικρατώντας σε αγώνα κατάταξης απέναντι στον Απόλλωνα Πατρών (36-61) κρίθηκε ο πρώτος επιλαχών συμμετοχής στην Α2 Εθνική εφόσον κάποια ομάδα αποσυρόταν. Πράγματι, μετά από δήλωση αδυναμίας συμμετοχής του Κτησιφόντα Παιανίας, η Ομοσπονδία παρέδωσε τη σκυτάλη στον Ιπποκράτη.
Οι υποχρεώσεις του Ιπποκράτη το επόμενο φθινόπωρο θα ξεκινούσαν υπό φυσιολογικές συνθήκες από το Κύπελλο Ελλάδος. Εντούτοις απέσυρε τη συμμετοχή του δηλώνοντας αδυναμία μετάβασης στην Αττική για τον πρώτο του αγώνα, που κατακυρώθηκε υπέρ των Μελισσίων με σκορ 20-0. Η χρονιά 2012-13 υπήρξε ιδιόρρυθμη οργανωτικά για την Α2 Εθνική, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Ιπποκράτης εντάχθηκε στον Όμιλο Νότου τον οποίο και συγκρότησαν 10 ομάδες. Στα πλαίσια αυτά συνέλεξε 14 νίκες και 3 ήττες, ολοκληρώνοντας την κανονική περίοδο στη 2η θέση της βαθμολογίας. Ακολούθως συμμετείχε σε αγώνα κατάταξης εναντίον του Παναθλητικού Συκεών, που κατέλαβε αντίστοιχη θέση στο Βορρά, προκειμένου να καθοριστεί ποια ομάδα θα προβιβαζόταν μαζί με τους Πρωταθλητές στην Α1 Εθνική. Παίρνοντας τη νίκη με σκορ 63-61 στο Κλειστό Γυμναστήριο του Μετς, ο Ιπποκράτης ήταν αυτός που έλαβε το πολύτιμο εισιτήριο.
Το καλοκαίρι του 2013 στη θέση του πρώτου προπονητή της γυναικείας ομάδας προσελήφθη ο Μιχάλης Καπλανίδης, ο οποίος είχε λάβει μέρος σε μερικές από τις επιφανέστερες στιγμές του ανδρικού τμήματος. Στο ρόλο του βοηθού βρέθηκε ο παλαιός του παίκτης Γιάννης Παπούλης, καθώς και η Καλλιόπη Δανελλάκη.
Αγωνιστική περίοδος 2013-14
Κατά την αγωνιστική περίοδο 2013-14 ο Ιπποκράτης διαγωνίστηκε για πρώτη φορά στην ιστορία του στο Πρωτάθλημα της Α1 Εθνικής Κατηγορίας. Το πρώτο παιχνίδι στην ιστορία του συλλόγου για την Α1 Εθνική πραγματοποιήθηκε στις 13 Οκτωβρίου 2013, όπου ο Ιπποκράτης νίκησε εκτός έδρας τον Άρη Θεσσαλονίκης. Μετά την ολοκλήρωση της Κανονικής Περιόδου καταλάμβανε την 4η θέση στη βαθμολογική κατάταξη, έχοντας συγκεντρώσει 11 νίκες και 7 ήττες. Συνεπώς εξασφάλισε την απευθείας συμμετοχή του στα Play-Offs.
Η Αμερικανίδα φόργουορντ του συλλόγου Νεϊβίν Ρασίντ αποδείχθηκε μια από τις πρωταγωνίστριες του Πρωταθλήματος, τερματίζοντας στην κορυφή του στατιστικού πίνακα των σκόρερς, καθώς και στους αντίστοιχους των κερδισμένων φάουλ, κλεψιμάτων, ελεύθερων βολών και διπόντων. Διακρίσεις είχαν επίσης οι Ελληνίδες Ξένια Χελιώτη (δεύτερη στις Ασίστ) και Ζωή Κεχαγιά (τρίτη στα Κλεψίματα). Εντός της ομάδας, σε ό,τι αφορά τη συλλογή πόντων, τη Ρασίντ (393 πόντοι σε 18 αγώνες, 21,83 κατά μ.ό.) ακολούθησαν οι Κεχαγιά (314 πόντοι σε 18 αγώνες, 17,44 κατά μ.ό.) και Ηρώ Κουφογιάννη (183 πόντοι σε 18 αγώνες, 10,17 κατά μ.ό.).